पणजीः पंतप्रधान नरेंद्र मोदी हांणी पोरू 15 ऑगस्टाक लाल किल्ल्या वयल्यान केल्ल्या भाशणांत 2022च्यान 14 ऑगस्ट हो दीस देश पांवड्यार फाळणी यादस्तीक दीस म्हणून मनोवपाचें जाहीर केल्लें. आझादीका अमृत महोत्सवा निमतान ही दीस मनोवपाक सुरवात करतले.
 1947 वर्सा देशाचे फाळणेक लागून लोकांक जे अत्याचार आनी दुख्ख सोसचें पडले ताची म्हायती फुडल्या पिळग्यांक करून दिवपा खातीर हो दीन फाळणी दीस म्हणून मनोवपा फाटलो हेत आसा. फाळणेक लागून पाकिस्तान ह्या देशाची निर्मणी जाली. थंयच्या लोकांक भारतांत आनी भारतांतल्या मुसलमानांक पाकिस्तानांत वच्चें पडलें. हे घडणुकेक लागून जायत्या लोकांक आपलो जीव वोगडावचो पडलो.
 फाळणे लागून लोकांक जें भोगचें पडलें ताची म्हायती दिवपी प्रदर्शनांत देशांत वेगवेगळ्या सुवातांनी 1 हजार प्रदर्शना आयोजीत करतले. गोंयांत हें प्रदर्शन पणजे स्टेट बँके फांट्यांत आनी मडगांव दक्षीण गोंय मुख्यालयांत भरयतले. गोंयकारांनी ही प्रदर्शना मुजरत पळोवची अशें आवाहन केला.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 